Londons Big Ben ble «Fast Ben»
Den 150 år gamle klokken er kanskje et at Londons mest kjente landemerker, og har i en årrekke vist britene den korrekte tiden, trodde de i hvert fall. – For å være ærlig vet vi ikke helt hvordan dette skjedde, forteller urmakeren Ian Westworth til BBC. Problemene startet da det gamle uret begynte å vise tegn på alderdom. Kanskje ikke så rart når man har stått oppreist som et av Londons vakreste landemerker i mer enn 150 år. Les også: Big Ben blir taus under Thatchers bisettelse – Vi foretar hyppige kontroller fordi det er en mekanisk klokke. Den er ikke digital eller elektronisk, og for å vedlikeholde den trenger den mye omsorg og kjærlighet. Tre ganger i uken går klokke-personalet opp de 344 trinnene til uret for å sjekke tiden. Vekter på pendelen bestemmer farten, og målinger som ble gjort viste at den ikke viste den korrekete tiden. Men da de skulle endre den begynte den og korrigere seg selv. Resultatet ble da at klokken ble raskere, og til slutt endte den opp med å gå seks sekunder fortere enn hva som er normalt, skriver NBC. Big Ben skal nå være tilbake til sitt normale, og vise den korrekte tiden for Londons borgere.
Den kjente klokken tikket for fort!